
ДОКЛАДНА ЗАПИСКА
от 
ДИМИТЪР НИКОЛОВ КМЕТ НА ОБЩИНА БУРГАС

Относно: Трансфер за издръжка на Център за рехабилитация и психологическа подкрепа за деца с детска церебрална парализа, аутизъм и соматични увреждания и техните семейства.


УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
	

	Центърът за рехабилитация и психологическа подкрепа за децата с детска церебрална парализа, аутизъм и соматични увреждания и техните семейства (наричан нататък Центъра), находящ се в гр. Бургас, кв. Ветрен, е изграден в изпълнение на  проект: „Създаване на център за рехабилитация и психологическа подкрепа за децата с детска церебрална парализа, аутизъм и  соматични увреждания и техните семейства на територията на община Бургас“, ДБФП № РД-13-144/14.09.2016г, финансиран по мярка 5 от Програма BG07 „Инициативи за обществено здраве“ в рамките на Норвежкия Финансов Механизъм 2009-2014.
	С оглед обезпечаване устойчивостта на проекта и изпълнявайки ангажиментите  заложени в проектното предложение, Община Бургас  предприе необходимите действия за разкриване на Центъра и неговото функциониране. 
В тази връзка на свое  заседание Общински съвет – Бургас взе решение по т.6 от Протокол № 45/31.07.2018г.,  с което дава съгласие за увеличаване на капитала  на „Диагностично-консултативен център I – гр. Бургас“ ЕООД - партньор по проекта чрез непарична вноска представляваща масивна сграда, находяща се в УПИ III – 735, кв. 7 по ПУП - ПРЗ на в.з. „Минерални бани“, кв. Ветрен, гр. Бургас, имот с идентификатор 07079.701.71 по одобрена Кадастрална карта на гр. Бургас, медицинско оборудване и обзавеждане.
За покриване на разходите за издръжка на Центъра в бюджета за 2018г., Община Бургас е предвидила ресурс в размер на 30 000 лева. Същите следва да бъдат предоставени на „Диагностично-консултативен център I – гр. Бургас“ ЕООД като трансфер, за обезпечаване на разходите им до края на 2018г.






Предвид изложеното и на основание чл.21, ал.1 т.8 от ЗМСМА и чл.124, ал.2 от Закона за публичните финанси,  моля Общински съвет – Бургас да вземе следното



РЕШЕНИЕ:

Дава съгласие да бъдат предоставени средства в размер на 30 000 лева на „Диагностично-консултативен център I – гр. Бургас“ ЕООД, за обезпечаване на разходите им до края на 2018г.

